**Kerület Napja - Pannónia utcai Juniális**

**2025. június 28.**

**Főzőverseny versenykiírás**

**A verseny célja**

Budafok-Tétény Budapest XXII. kerület Önkormányzata által meghirdetett verseny a közösségépítés erősítését és az társadalmi élet színesítését szolgálja. A verseny célja, hogy az egyes kis közösségek gasztronómia kultúráját bemutassa, miközben a résztvevők együtt főznek, ismerkednek és kötetlenül beszélgetnek.

**A verseny helye és ideje**

**Helyszín:** Pannónia utcai játszótér

**Cím:** Budapest, XXII. kerület Mező utca 60.

**Dátum:** 2025. június 28. szombat, 15:00-18:00

**Verseny lebonyolítása**

A versenyben szabadon választott szabad tűzi technológiával (bogrács, tárcsa, grill) ételekkel lehet részt venni. A versenyen előzetesen előkészített alapanyagok felhasználhatók, de az étel készítése a helyszínen zajlik.

**A nevező csapatoknak kell gondoskodni a következőkről:**

* szükséges alapanyagok,
* bogrács, üstház, tárcsa
* állvány, szabványos gázzsámoly/gázégő, lángőr, gázpalack,
* fakanál és merőkanál,
* szemeteszsák,
* zsűrizéshez szükséges tányérok,
* étkezéshez szükséges tányérok, evőeszközök,
* kés, vágódeszka, szalvéta,
* a maradék ételhez éthordók.

**Az elkészült étkeket tilos értékesíteni,** viszont a kóstoltatás engedélyezett.

Kizárólag a nevezett csapatok vehetnek részt a versenyben!

A rendezők a csapatok részére biztosítanak 1-1 sörpad garnitúrát,

**Érkezés a főzés napján 14:00 órától, főzés 15:00-tól lehetséges.**

**Nevezési feltételek**

A versenyre a kerületben élők nevezhetnek (csapatlétszám nincs korlátozva).

* A főzőversenyen való részvétel ingyenes, azonban nevezéshez kötött!
* Nevezni a junialis2025@bp22.hu e-mail címen, vagy a +36-20-405-6182 telefonszámon lehet.
* Nevezési határidő: **2025. június 24.**

**Programterv a főzés kapcsán:**

* **14:00-15:00** csapatok érkezése, főzőhely elfoglalása
* **15:00-18:00** étel elkészítés
* **18:00-18:30** zsűrizés
* **19:00** eredményhirdetés

**Verseny értékelése, díjazása**

Az értékelést 3 főből álló zsűri végzi, a zsűri döntése végleges, fellebbezésnek helye nincs.

Legfontosabb szempontok:

A zsűrizés a nemzetközileg elfogadott 100 pontos rendszer alapján történik.

Eredményhirdetés a versenyt követően a színpadon lesz, várhatóan 19:00-kor.

Az értékeléshez szükséges ételt 18:00 órától kell a főzés helyszínén az odalátogató zsűritagok rendelkezésére bocsátani. A zsűrizéshez szükséges tányérokat, evőeszközöket a versenyzők biztosítják.

A résztvevő csapatoknak emléklapot állítunk ki, továbbá az 1-3. helyezett csapatok külön díjazásban részesülnek.

**Fontos tudnivalók**

A résztvevő csapatok saját felelősségükre vesznek részt a versenyen.  A rendezvényen bekövetkezett balesetekért a szervezők felelősséget nem vállalnak!  A versenyen résztvevők kötelesek betartani az ingatlanra és a rendezvényre vonatkozó házirendet, az alapvető balesetvédelmi és tűzvédelmi előírásokat, illetve az ételhigiéniai rendszabályokat!

A csapatok a rendezvény területén gondatlanságból okozott károkért felelősséggel tartoznak.